open-index/open-wikipedia-markdown huggingface dataset:
Touch Your Woman

***Touch Your Woman*** (בעברית: **גע באישה שלך**) הוא אלבום הסולו התשיעי של הזמרת דולי פרטון אשר יצא לאור ב-6 במרץ 1972. שיר הנושא של האלבום היה מועמד לפרס גראמי. האלבום יצא לאור מחדש ב-10 באוקטובר 2014 לחנויות הדיגיטליות, תוך שהועלה לרשתות הזרמות המדיה השונות.

## הקלטה
ההקלטות התרחשו באולפני B בנאשוויל, טנסי ב-14 בדצמבר 1971. לאחר מכן התרחשו הקלטות נוספות ב-1 וב-12 בינואר. השיר "Love Isn't Free" הוקלט כמה שנים קודם לכן במסגרת האלבום *[[The Fairest of Them All]]*. את האלבום הוציאה פרטון באמצעות RCA ויקטור, דרכה יצאו אלבומים נוספים שלה.

## הצלחה מסחרית ושבחים
האלבום הגיע בשיאו למקום ה-19 במצעד אלבומי הקאנטרי. שיר הנושא של האלבום יצא לאור כסינגל הראשון והיחיד מתוכו בפברואר 1972 והגיע למקום השישי במצעד שירי הקאנטרי של בילבורד ולמקום ה-28 במצעד שירי הקאנטרי של קנדה. מעבר לכך, האלבום הכיל הערות שנעשו על ידי בובי דנטון.

שיר הנושא של האלבום הועמד לפרס גראמי בקטגוריית "הביצוע הנשי הווקאלי הטוב ביותר בשיר קאנטרי".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת RCA רקורדס
אנדרו ואט

**אנדרו ואט** (באנגלית: **Andrew Watt**; נולד ב-20 באוקטובר 1990), הידוע גם כ**ואט** (**Watt**), הוא מפיק מוזיקלי, זמר ופזמונאי אמריקאי זוכה פרס גראמי.

## קריירה
ואט גדל בגרייט נק, ניו יורק. הוא למד בבית הספר התיכון הצפוני ג'ון ל. מילר גרייט נק וסיים את לימודיו בשנת 2008. הופעותיו המקצועיות הראשונות היו נגינה בגיטרה עבור ג'ארד אוואן , קודי סימפסון וג'סטין ביבר.

בשנת 2013, ואט היה המייסד והגיטריסט של להקת הרוק קליפורניה בריד  לצד גלן יוז  (דיפ פרפל, בלאק סבאת') וג'ייסון בונהם (פורינר, לד זפלין). בשנת 2015 הקליט והוציא את המיני-אלבום הראשון שלו, *Ghost In My Head*. צ'אד סמית מרד הוט צ'ילי פפרז וג'ואי קסטילו  מקווינס אוף דה סטון אייג' שימשו כמתופפים במיני-אלבום.

באוקטובר 2015, היה ואט למופע הפותח של ג'יינז אדיקשן. בפברואר 2016, פתח גם את המופע של דה קאלט  בלוס אנג'לס. באותו החודש, שיבח מגזין רולינג סטון את ואט על הופעתו הקולית בהופעה החיה של "L.A. Woman" לצד רובי קריגר כחלק ממחווה לריי מנזרק מהדלתות. בשנת 2017, היה לחלק מכותבי השיר "Havana" של קמילה קביו בהשתתפות יאנג ת'אג, שהגיע למקום הראשון במצעד הבילבורד הוט 100.

בפברואר 2020, היה למפיק אלבומו של אוזי אוסבורן, *Ordinary Man*. באותה השנה, הפיק את "Break My Heart" של דואה ליפה, שהגיע למקום ה-13 במצעד הבילבורד הוט 100, ו-"Midnight Sky" של מיילי סיירוס, שהגיע למקום ה-14 במצעד. במרץ 2021 זכה ואט בפרס גראמי בקטגוריית "מפיק השנה, לא קלאסי", בטקס פרסי גראמי ה-63.

## פרסים ומועמדויות

## קישורים חיצוניים

* 

## הערות שוליים

קטגוריה:מפיקים מוזיקליים אמריקאים
קטגוריה:זמרים-יוצרים אמריקאים
קטגוריה:פזמונאים אמריקאים
קטגוריה:בוגרי אוניברסיטת ניו יורק
קטגוריה:זוכי פרס גראמי
קטגוריה:אמני סקוטר ברון
קטגוריה:אמריקאים שנולדו ב-1990
קופלציה

[ממוזער|fcai קופלציה מהמאה ה-16 ([גאורגיוס אגריקולה|אגריקולה)]]
**קופלציה** (באנגלית: **Cupellation**) הוא תהליך זיקוק במטלורגיה, שבו עפרות או סגסוגות מתכת מטופלים תחת טמפרטורות גבוהות מאוד ועוברות פעולות במטרה להפריד מתכות אצילות, כמו זהב וכסף, ממתכות בסיס, כמו עופרת, נחושת, אבץ, ארסן, אנטימון, או ביסמוט, הנוכחים בעפרות. התהליך מבוסס על העיקרון שמתכות יקרות אינן מתחמצנות או מגיבות כימית, בניגוד למתכות הבסיס, ולכן כאשר הן מחוממות בטמפרטורות גבוהות, המתכות היקרות נשארות בנפרד, בעוד האחרות מגיבות ויוצרות סיגים או תרכובות אחרות.

מאז תקופת הברונזה, נעשה שימוש בתהליך להוצאת כסף מעפרות מותכות. בימי הביניים והרנסאנס, קופלציה הייתה אחד התהליכים הנפוצים ביותר לעידון מתכות יקרות. עד אז שימשו מבחני שרפה לבדיקת מינרלים, כלומר לבדיקת מתכות טריות כגון עופרת ומתכות ממוחזרות כדי לדעת את טוהרן לייצור תכשיטים ומטבעות. קופלציה עדיין בשימוש כיום.

## תהליך
### קופלציה בקנה מידה גדול
כסף טהור הוא יסוד נדיר, אם כי הוא קיים ככזה. הוא נמצא בדרך כלל בטבע בשילוב עם מתכות אחרות, או במינרלים המכילים תרכובות כסף, בדרך כלל בצורה של סולפידים כגון גלנה (עופרת גופרית) או צרוסיט (עופרת פחמתי). לכן הייצור העיקרי של כסף דורש התכה ואז קופלציה של עפרות עופרת ארגנטיפריות.

עופרת נמסה ב-327 מעלות צלזיוס, תחמוצת עופרת ב־888 מעלות צלזיוס וכסף נמס ב-960 מעלות צלזיוס. כדי להפריד את הכסף, הסגסוגת מומסת שוב בטמפרטורה הגבוהה של 960 מעלות צלזיוס עד 1,000 מעלות צלזיוס בסביבה מחמצנת. העופרת מתחמצנת לעופרת חד-חמצנית, המכונה ליטרג', הלוכדת את החמצן ממתכות אחרות. תחמוצת העופרת הנוזלית מוסרת או נספגת בפעולה נימית לתוך רפידות הכבשן. ניתן לראות את התגובה הכימית כ:

: (s) + 2(s) + (g) → 2(absorbed) + Ag(l)

בסיס הכבשן נחפר בצורת סיר, ומכוסה בחומר אינרטי ונקבובי עשיר בסידן או מגנזיום כמו קליפות, סיד או אפר עצם. הבטנה חייבת להיות גירנית מכיוון שעופרת מגיבה עם סיליקה (תרכובות חרס) ליצירת סיליקט עופרת צמיג המונע ספיגה נדרשת של ליטרג', ואילו חומרים גירניים אינם מגיבים עם עופרת. חלק מהליטרג' מתאדה, והשאר נספג בטנת האדמה הנקבובית ויוצר "עוגות ליטרג'יות".

עוגות ליטארג' בדרך כלל עגולות או קעורות קמורות, בערך 15 קוטר ס"מ. הם העדויות הארכאולוגיות הנפוצות ביותר לקופלציה בתקופת הברונזה. על פי ההרכב הכימי, ארכאולוגים יכולים לדעת איזה סוג של עפרות טופל, את מרכיביו העיקריים ואת התנאים הכימיים ששימשו בתהליך. זה מאפשר תובנות לגבי תהליך הייצור, המסחר, הצרכים החברתיים או המצבים הכלכליים.

#### קופלים - כוסות
הכלי העיקרי לקופלציה בקנה מידה קטן הוא בצורת כוס ומעכונה קופל (Cupel). קופלים יוצרו בזהירות רבה. הם היו בעבר כלים קטנים בצורת חרוט קטום הפוך, העשוי מאפר עצם. על פי גאורגיוס אגריקולה, החומר הטוב ביותר הושג מקרניים של צבאים שרופות, אף על פי שקוצי דגים יכלו להתאים גם כן. יש לטחון את האפר לאבקה דקה והומוגנית ולערבב עם חומר דביק כלשהו ליצירת הכוסות. תבניות היו עשויות מנחושת ללא תחתית כדי שאפשר יהיה להוריד את הכוסות. שקע רדוד במרכז הכוס נוצר באמצעות עצב מעוגל. גודלי הגביע תלויים בכמות החומר שיש לבחון. אותה צורה נשמרה עד היום.

## ראו גם
* אלכימיה
* היסטוריה של הכימיה
* אבן החכמים

## קישורים חיצוניים

* 

## הערות שוליים

קטגוריה:מטלורגיה
קטגוריה:זהב
צ'רודה

**צ'רודה** (בהונגרית: **Csaroda**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בצ'רודה מספר התושבים נמצא בירידה. כך, בשנת 1990 היה מספר התושבים 679 ובשנת 2020 רק 589 תושבים.

## יהודי צ'רודה
יהודים חיו בצ'רודה בתקופות זמן שונות, רבים מתושבי הכפר נרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
רות יקירתי (סרט)

**רות יקירתי** (באנגלית: **Dear Ruth**) הוא סרט קומדיה אמריקאי משנת 1947, בבימויו של , עם ויליאם הולדן, ג'ואן קולדפילד ומונה פרימן בתפקידים הראשיים.

התסריט מבוסס על המחזה "רות יקירתי" של נורמן קרסנה שהועלה בהצלחה בברודוויי ב-1944. המחזה הוצג גם בתיאטרון הקאמרי ב-1949 בתרגומו של בנימין תמוז ובבימויו של יוסף מילוא.

## תקציר העלילה
השנה 1944, משפחת וילקינס גרה בפרבר של ניו יורק האב הארי (אדוארד ארנולד) שהוא שופט, האם אדית (מרי פיליפס) הבת הגדולה רות (ג'ואן קולפילד) והבת המתבגרת מרים (מונה פרימן). מרים היא דעתנית, פועלת למען זכויות נשים ושולחת מכתבים לחיילים בחזית בשם אחותה, כדי להעלות את מצב רוחם.

יום אחד מגיע לביתם לוטננט צעיר ונאה בשם ביל סיקרופט (ויליאם הולדן) ושואל על רות. ההורים אינם מכירים אותו וגם לא רות אך עד מהרה מתברר שהוא קבל כ-60 מכתבים מרות וענה עליהם כשבראש כל מכתב שלו נכתב "רות יקירתי".

מרים מתוודה בפני בני המשפחה שהיא כתבה את המכתבים. רות קוראת את מכתביו של ביל והם מוצאים חן בעיניה. ביל אומר שבגלל המכתבים האלה הוא ביקש לעבור ללהק מפציצים היות שאחרי 25 הפצצות מקבלים חופשה בת יומיים בארצות הברית.

הבעיה היא שרות מאורסת לחבר ותיק שלה בשם אלברט (בילי דה וולף) שהוא פקיד בכיר בבנק שמשום מה לא גויס. לבית המשפחה מגיעה גם מרתה סיקרופט (וירג'יניה וולש) אחותו של ביל שהגיעה לפגוש את ארוסה, סרג'נט צ'אק (קני או'מוריסון) שהוא חברו של ביל.

רות מציעה שהיא, בילי, אלברט ומרתה יצאו לטיול בעיר. הם נוסעים ברכבת ובילי ורות מתחמקים מהם. אלברט מנסה לרדוף אחריהם ונכנס לקרון ללא כרטיס וגם מואשם ונקנס..

רות וביל מבלים עד שעשה מאוחרת בעוד שאלברט מחכה להם עצבני בבית המשפחה. ביל מציע נישואים לרות והיא מסכימה. הארי מכין תעודות לשני טקסי נישואים מהירים בבית. הוא משיא לראשונה את מרתה וצ'אק אבל כשרות שומעת שביל לא צריך לחזור לאירופה אלא קיבל הצבה בפלורידה, היא מתחרטת ומבטלת את רצונה להתחתן אתו ומעדיפה את אלברט המרובע אבל הבטוח.

אלברט מרוצה ועולה לקומה השנייה כדי לשוחח עם הכומר על סדרי החתונה. באותו זמן מתחרטת רות ומסכימה להינשא לביל. והארי משיא אותם במהירות והם עוזבים את הבית במהירות. כשאלברט יורד למטה הוא מחפש את רות והארי מתכונן לספר לו אך באתו רגע נכנס לדירה חייל נוסף ומחפש את "מיס רות".

## צוות השחקנים

## קישורים חיצוניים

* רות יקירתי, באתר TCM
* קטע מרות יקירתי, באתר יוטיוב

## הערות שוליים

קטגוריה:סרטי 1947
קטגוריה:סרטי שחור-לבן אמריקאיים
קטגוריה:סרטים מבוססי מחזות
קטגוריה:סרטי פרמאונט
קטגוריה:סרטי ויליאם הולדן
קטגוריה:סרטי קומדיה אמריקאיים
ונוס ממורבני

ממוזער|ונוס ממורבני נאד ואהום, המתוארכת לשנת 22,800 לפני הספירה
**ונוס ממורבני** (בסלובקית: **Moravianska venuša**) היא צלמית נשית פרהיסטורית קטנה, שהתגלתה בסלובקיה בתחילת המאה ה-20.

הצלמית הייתה קבורה באדמה והתגלתה בעת חריש זמן מה לפני 1930 על ידי האיכר סטפן הולמן-פטרך בפודקוביצה (Podkovica) ליד הכפר מורבני נאד ואהום (Moravany nad Váhom) שבסלובקיה.

הצלמית עשויה מניב ממותה ומתוארכת לשנת 22,800 לפני הספירה, כחלק מהתעשייה הגרווטיאנית (Gravettian)  מהתקופה הפלאוליתית העליונה (Upper Paleolithic) .

עותק של צלמית ונוס זו נמצאת כיום בתערוכת "טירת ברטיסלבה" במוזיאון הלאומי הסלובקי.

## ראו גם
* ונוס מלוסל

## קישורים חיצוניים

## הערות שוליים

קטגוריה:צלמיות ונוס
פרנילה מונסון קולט

**פרנילה מונסון קולט** (בשוודית: **Pernilla Månsson Colt**; נולדה ב-23 בדצמבר 1966) היא עיתונאית ומנחת טלוויזיה שוודית.

## ביוגרפיה
קולט נולדה בעיר ארברו שבשוודיה.

בגיל 16 החלה לעבוד בתחנת רדיו מקומית בעיר שלה, בגיל 24 עברה לעבוד ברשת השידור הציבורית השוודית.

ב-1995 הנחתה את המלודיפסטיבלן וגם סיפקה פרשנות לטלוויזיה השוודית עבור תחרות האירוויזיון, ב-1998 ביצעה בשנית את שני תפקידים אלו, היא הייתה גם פרשנית אירוויזיון 2000 שנערך בסטוקהולם.

ב-2009 החלה להפיק את התוכנית "Antikrundan" במסגרתה מבקרים ברחבי שוודיה ומומחים לענתיקות מביאים לאנשים את שווי הפריטים בו הם מחזיקים.

במסגרת אירוויזיון 2013 שהתארח במאלמה הנחתה את טקס הגרלת מיקום השירים בחצי הגמר שנערך בבית עיריית מאלמה ואת אירוע פתיחת האירוויזיון מבית האופרה של מאלמה.

היא בעלת טור בעיתון "Drömhem & Trädgård".

## חיים אישיים
היא נשואה למוזיקאי סטלאן קולט ולה שני בנים.

## קישורים חיצוניים

קטגוריה:מנחות טלוויזיה שוודיות
קטגוריה:עיתונאיות שוודיות
קטגוריה:עיתונאים שוודים
קטגוריה:מנחי טלוויזיה שוודים
קטגוריה:בעלות טור
קטגוריה:בעלי טור
קטגוריה:שוודים שנולדו ב-1966
קטגוריה:שוודיות שנולדו ב-1966
עיריית בת ים

שמאל|ממוזער|250px|דגל עיריית בת ים
**עיריית בת ים** היא גוף השלטון המקומי, במעמד של עירייה, האחראי לניהולה השוטף של העיר בת ים. ככל רשות מקומית, 

עוסקת עיריית בת ים בעניינים מוניציפליים מסוג הסדרת שירותי חינוך, תרבות, רווחה, תשתיות, ניקיון, תברואה וכדומה.

## היסטוריה
### מועצה מקומית
בדצמבר 1936 הוכרזה בית וגן כמועצה מקומית. שטחה עמד על כ-3500 דונם והוא כלל בתוכו בנוסף לבת ים את שכונות מנורה ב', הכשרת היישוב, עולי פולין ו"בית וגן המורחבת" שהוקמו מסביב לבית וגן. בתוך שטח המועצה נכלל גוש של 370 דונם שחלקו היה בבעלות ערבית.
*בית וגן המורחבת - שני גושים מדרום לבית וגן ששווקו על ידי חברה פרטית על סמך סמיכותם לבית וגן.
*עולי פולין
*מנורה ב'
*הכשרת היישוב

## קישורים חיצוניים
* 

## הערות שוליים

בת ים
קטגוריה:בת ים
ג'וליאן ריימונד

**ג'וליאן ריימונד** (באנגלית **Julian Raymond**) הוא כותב שירים ומפיק מוזיקלי אמריקאי. הוא עבד עם מוזיקאים רבים, כגון Insane Clown Posse, גלן קמבפל, צ'יפ טריק, ג'ניפר נטלס, טיילור סוויפט, פאסטבול, אלברט לי, פליטווד מק, קוטנמאוט קינגס ועוד רבים. ריימונד הפיק הרבה מהאלבומים של להקת צ'יפ טריק.

הוא כתב והפיק את השיר "I'm Not Gonna Miss You" לפסקול של הסרט התיעודי "גלן קמבפל: אני אהיה אני" (2014). השיר הועמד בקטגוריית "השיר המקורי הטוב ביותר" בטקס פרסי אוסקר ה-87; המועמדות חולקה עם גלן קמבפל. השיר זכה גם בקטגוריית "שיר הקאנטרי הטוב ביותר" בטקס פרסי הגראמי, וקיבל מועמדות בקטגוריית "השיר הטוב ביותר שנכתב עבור מדיה חזותית".

## דיסקוגרפיה נבחרת
* "Im Not Gonna Miss You" (שיר של גלן קמבפל) - מפיק וכותב
* *Bang, Zoom, Crazy, Hello* (אלבום של צ'יפ טריק) - מפיק וכותב
* *The Latest* (אלבום של צ'יפ טריק) - מפיק וכותב
* *Rockford* (אלבום של צ'יפ טריק) - מפיק וכותב
* "Cold Turkey" (שיר של צ'יפ טריק) - מפיק
* *It's About Time* (אלבום של האנק ויליאמס ג'וניור) - מפיק
* *See You There* (אלבום של גלן קמפבל) - מפיק, קולות, מהנדס, כותב
* *Ghost on the Canvas* (אלבום של גלן קמפבל) - מפיק, קולות, כותב
* *Odd Soul* (אלבום של מיוטמאט) - מפיק
* "Positive Vibes" (שיר של קוטונמאוט קינגס) - מפיק
* "I Started a Joke" (שיר של הוולפלאורס) - מפיק
* *The Harsh Light of Day* (אלבום של פאסטבול) - מפיק
* *All the Pain Money Can Buy* (אלבום של פאסטבול) - מפיק
* *Steal This Record* (אלבום של מכונות ההתאבדות) - מפיק
* *The Suicide Machines* (אלבום של מכונות ההתאבדות) - מפיק
* *Battle Hymns* (אלבום של מכונות ההתאבדות) - מפיק
* *Destruction by Definition* (אלבום של מכונות ההתאבדות) - מפיק
* *In the Meantime, In Between Time* (אלבום של המסיבה)
* "Rodeo" (שיר של המסיבה) - מפיק וכותב
* "I Wanna Be Your Boyfriend" (שיר של המסיבה) - מפיק
* *[[Bigger]]* (אלבום של שוגרלנד; כולל השיר "Babe" בהשתתפות טיילור סוויפט) - מפיק

## קישורים חיצוניים

## הערות שוליים

קטגוריה:מפיקים אמריקאים
קטגוריה:אמריקאים שנולדו ב-1950
MIL-STD-704

**MIL-STD-704** או בכותרת שמו "**Aircraft Electrical Power Characteristics**", הוא תקן של צבא ארצות הברית, המגדיר ממשק חשמלי סטנדרטי בין כלי טיס צבאי והציוד או שאר רכיבים או ציוד היקפי. תקן זה מכסה נושאים כמו מתח, תדר, פאזה, מקדם הספק, ריפל חשמלי, זרם מקסימלי, רעש חשמלי ותנאים לא תקינים (מתח יתר ומתח נמוך), עבור מערכות AC וגם DC.

מכשירים שעומדים בתקן זה צריכים לעמוד גם בתקן MIL-STD-461.

## קישורים חיצוניים
* תקן MIL-STD-704F - מהדורה נוכחית F (03-2004)
* תקני MIL-STD-704
 

704
קטגוריה:הנדסת חשמל
ארנסט שיבר

**ארנסט שיבר** (בגרמנית: **Ernst Schiever**; 23 במרץ 1844, הנובר – הנובר, 1915) היה כנר גרמני, חבר ברביעיית יואכים.

## ביוגרפיה
ארנסט שיבר נולד בהנובר שבגרמניה ולמד שם אצל יוזף יואכים בין השנים 1860–1864. בין השנים 1868–1869, שימש כמנהל רביעיית מולר . בשנת 1869 עבר לברלין, שם היה בתפקיד כינור שני ברביעיית יואכים והחל ללמד בבית הספר הגבוה למוזיקה בברלין. במקביל, הוא הקים רביעיית מיתרים משלו בהשתתפות הרמן פרנקה, לאונרד וולף  ורוברט האוסמן. בשנת 1877 הוא תפס לזמן קצר את מקומו של המנצח בתזמורת גטבורג.

משנת 1878 הוא חי ועבד בליברפול. הוא שיתף פעולה הרבה עם המנצח הנס ריכטר, הופיע כמלווה שלו הן בקונצרטים של תזמורת האלה והן במה שמכונה "ריכטר קונצרטים" בפסטיבל המוזיקה בלונדון ולעיתים החליף את ריכטר בעמדת המנצח. הוא עמד בראש רביעיית מיתרים שכללה את אלפרד רוס, קרל קורבואה , וולטר האטון . בשנת 1911 פרש מהרביעייה וחזר לגרמניה.

## הכינור של ארנסט שיבר
לארנסט שיבר היה כינור ליפינסקי משנת 1742 באורך 35.3 ס"מ של ג'וזפה גוארנרי.

## קישורים חיצוניים

## הערות שוליים

קטגוריה:כנרים גרמנים
קטגוריה:גרמנים שנולדו ב-1844
קטגוריה:גרמנים שנפטרו ב-1915
מחסה סרג'נטו קאבראל

**מחסה סרג'נטו קאבראל** (באנגלית: **Sargento Cabral Refuge**) הוא מחסה אנטארקטי ארגנטינאי, הממוקם בלשון היבשה נקודת פיט, בחוף הדרומי של חצי האי טריניטי, בצפון חצי האי האנטארקטי, בארץ גרהאם שבאנטארקטיקה.

המחסה הוקם על ידי צבא ארגנטינה.

המחסה הוא אחת מ-18 המחסות המשמשים את בסיס המחקר אספרנסה, המופעל על ידי צבא ארגנטינה (שאחראי על התחזוקה והתפעול של המחסות).

## היסטוריה
### ייסוד המחסה
המחסה נחנך ב-18 בספטמבר 1964, כחלק מהתוכנית האנטארקטית הארגנטינית שחקרה את אנטארקטיקה בעונת המחקר (הקיץ האנטארקטי) 1964–1965.

### מקור השם
המחסה נקרא על שמו של חואן באטיסטה קאבראל (Juan Bautista Cabral), שנפל במהלך קרב סן לורנזו במלחמת העצמאות של ארגנטינה, בעת שסייע לקולונל דון חוסה דה סן מרטין, בעת שסוסו של דה סן מרטין נפל לאש האויב.

## קישורים חיצוניים
* בסיס אספרנסה - אתר רשמי

## הערות שוליים

סרג'נטו קאבראל
נקודת פיט (אנטארקטיקה)

**נקודת פיט** (באנגלית: **Pitt Point**) הוא לשון יבשה מצוקית, בחוף הדרומי של חצי האי טריניטי, בחצי האי האנטארקטי, בארץ גרהאם שבאנטארקטיקה.

גובהו של המצוק 90 מטרים מעל פני הים.

המצוק ממוקם בצידו הדרומי של שפכו של קרחון ויקטורי. 

המצוק מהווה את הקצה הצפון מזרחית של פתחו של מפרצון צ'ודומיר.

על לשון היבשה ממוקם מחסה סרג'נטו קאבראל, שהוקם ב-18 בספטמבר 1964.

## היסטוריה
### גילוי ומיפוי לשון היבשה

לשון היבשה מופתה לראשונה על ידי סקר שטחי חסות איי פוקלנד, בהתבסס על סקר שנערך על ידי סוקרים שיצאו ממפרץ התקווה באוגוסט 1945.

### מקור השם

לשון היבשה נקראת על שמו של קי. איי. ג'יי. פיט (K.A.J. Pitt), שהיה רב החובל של הספינה פיצרוי (Fitzroy), אשר שימשה את סקר שטחי חסות איי פוקלנד.

## לקריאה נוספת

• Žák, J., Soejono, I., Janoušek, V., & Venera, Z. (2012), **[https://www.cambridge.org/core/journals/antarctic-science/article/abs/magnetic-fabric-and-tectonic-setting-of-the-early-to-middle-jurassic-felsic-dykes-at-pitt-point-and-mount-reece-eastern-graham-land-antarctica/CEB5BCE078E4CDDFEEFBB52138B237F4 Magnetic fabric and tectonic setting of the Early to Middle Jurassic felsic dykes at Pitt Point and Mount Reece, eastern Graham Land, Antarctica]**, Antarctic Science, 24(1), 45-58. doi:10.1017/S0954102011000599

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA278&lpg=PA278&dq=%22Pitt+Point%22+Antarctica&source=bl&ots=qcPKzrThsd&sig=ACfU3U2T66eaxv-HmhyapOzGnBzGic_RXQ&hl=en&sa=X&ved=2ahUKEwjYheKpzo3wAhWYQkEAHRh8BuAQ6AEwEHoECA8QAw#v=onepage&q=%22Pitt%20Point%22%20Antarctica&f=false Sailing Directions (planning Guide) and (enroute) for Antarctica]**, P 278

## קישורים חיצוניים

* נקודת פיט באתר הסקר הגאולוגי של ארצות הברית
* נקודת פיט באתר הגאזט האנטארקטי של ממשלת אוסטרליה
* נקודת פיט באתר הגאזט האנטארקטי המשווה SCAR של ממשלת אוסטרליה
* נקודת פיט באתר mindat
* נתוני זריחת/שקיעת שמש/ירח עדכניים עבור נקודת פיט
* מזג אוויר נוכחי עדכני בנקודת פיט
** תחזית מזג אוויר עדכנית ארוכת טווח עבור נקודת פיט
** נתוני מזג אוויר היסטוריים עבור נקודת פיט
** סטטיסטיקות מזג אוויר עבור נקודת פיט

## הערות שוליים

פיט
בידוד חברתי

280px|ממוזער|ילד פליט בגרמניה, 1993
**בידוד חברתי** הוא מצב של חוסר קשר חלקי או מוחלט בין האדם לחברה. הוא נובע מגורמים חברתיים, פסיכולוגיים ופיזיים שונים. לבידוד חברתי ישנה השפעה על אנשים בכל גיל, אף על פי שהסימפטומים נוטים להשתנות בין קבוצות גיל שונות.

בידוד חברתי כולל בדרך כלל שהייה בבית במשך פרקי זמן ארוכים, ללא תקשורת עם בני משפחה, מכרים או חברים, והימנעות מכוונת מכל קשר עם בני אדם אחרים על אף שיש הזדמנות לכך.

## השפעות
בידוד חברתי לאורך תקופה ארוכה של שנים יכול להיות מצב כרוני אשר משפיע באופן ניכר על נפש האדם. הוא עלול להוביל לתחושות של בדידות, פחד וחרדה מאנשים, ולהערכה עצמית שלילית. מחסור במפגשים עקביים עם החברה עלול ליצור תחושת נתק וזרות, וקשיי תקשורת שעלולים לגרום לאדם לסכסוך עם ידידיו המעטים ובני משפחתו.

במקרים של בידוד חברתי כתוצאה משינוי במצבי הרוח או קושי נפשי, האדם עשוי לבחור להיות מבודד במהלך תקופה של דיכאון, ולבחור לסיים את תקופת הבידוד החברתי כאשר מצב הרוח שלו משתפר. אנשים אחרים עשויים לנסות להצדיק את הבידוד החברתי כדבר מהנה או נוח. לעיתים יכולה להיות להם הבנה פנימית שהבידוד החברתי משפיע עליהם בצורה שלילית, אך הידיעה הזאת עשויה להגביר את הקושי והחרדה. אנשים המצויים בבידוד חברתי יתקשו לקיים מערכות יחסים שגרתיות ובריאות, מכיוון שהם יבחרו ליצור קשר עם אחרים רק כאשר הם במצב רוח טוב, ולהתרחק מהזולת כאשר הם מרגישים מדוכדכים או מדוכאים.

## בידוד חברתי בתקופת הקורונה
מגפת הקורונה והסגרים שהוטלו במסגרתה הביאו לבידוד חברתי נרחב בעולם. האוכלוסייה העיקרית שנפגעה מכך הם בני ה-65 ומעלה. לפי מחקר שערך הלמ"ס בשנת 2020 נקבע כי אחד מכל שני קשישים בישראל מרגיש בודד. אותם מבוגרים לעיתים גרים לבד בבית ובקורונה הם נאלצו להימנע מכל מגע עם אנשים ובני משפחה למשך ימים ואף חודשים רבים.

על מנת למתן את השפעות הבידוד החברתי על הגוף והנפש אנשים רבים נעזרו בתקשורת המקוונת כדי להפיג את בדידותם. בין הפתרונות שהציעה התקשורת המקוונת היו גם השימוש במפגשים מקוונים למטרת מפגשים, עבודה ולימודים, שימוש ברשתות החברתיות ולקיחת חלק בפעילות קבוצתית מקוונת כגון פעילות ספורט, הרצאות וסדנאות.

## ראו גם
* בדידות
* התבודדות
* ניכור
* הדרה חברתית
* סולנות

## קישורים חיצוניים

* 

## הערות שוליים

קטגוריה:סוציולוגיה
קטגוריה:קשרים בין-אישיים
קארל קושוואנץ

**קארל קושוואנץ** (בצ'כית: **Karel Košvanec**; 13 בפברואר 1901 – 28 באפריל 1950) היה אזרח צ'כוסלובקי ועובד הרכבת, אשר הבריח אוכל ליהודים הכלואים במחנה הריכוז טרזיינשטט במהלך מלחמת העולם השנייה והציל עשרות מהם מרעב.

## פעילות בתקופת השואה להצלת יהודים
קארל קושוואנץ, שהיה עובד רכבת במקצועו, התגורר בנובה קופיסטי שבחבל ליטומיריצה, צ'כיה עם אשתו ושלושת ילדיהם.

במהלך מלחמת העולם השנייה עבד בקו הרכבת בבוהושוביצה נאד אוהרי, שם עבר הטרנספורט שהוביל את היהודים, בפיקוח הנאצים, לגטו בטרזין. קושוואנץ ראה אותם במהלך עבודתו בתחנה והחליט לעזור ליהודים.

בין השנים 1942 ל-1945 הוא הבריח מזון, תרופות, סיגריות וסחורות נוספות לגטו טרזיינשטט, וגם ניהל התכתבויות עם משפחותיהם של היהודים. הוא הבריח את הסחורה למחנה השמור באופן קבוע מדי שבוע, ולעיתים פעמיים בשבוע. עם מטען שמשקלו לפעמים היה עשרות קילוגרמים, הוא היה צריך להתגנב דרך השומרים. לפעמים ההברחה נמשכה כל הלילה, במהלכה היה עליו לשכב בשלג בחורף מכיוון שלא יכול היה לצאת דרך השומר. בנוסף לאשתו, גם בתו הבכורה ולאסטה עזרה לו בפעילותו. כך הוא חשף את עצמו ואת כל המשפחה לסיכון של עונש מוות על ידי הנאצים אם יתגלו פעולותיו.

## לאחר המלחמה
ההתגנבות לגטו טרזינשטט במהלך המלחמה, כנראה פגעה בבריאותו. קושוואנץ נפטר בשנת 1950 בגיל 49 מדלקת ריאות מבלי שנודע סיפור גבורתו מחוץ למשפחה. מספר יהודים שהציל נשארו בקשר עם משפחתו של קושוואנץ גם לאחר המלחמה, ושלחו להם כסף לחג המולד.

## הכרה והנצחה
סיפורו וגבורתו האישית במהלך המלחמה נחשפו בזכות עמותת "פוסט בלום", שנוסדה בשנת 2009 במטרה לתעד את סיפורו מבתו ולאסטה ומאווה רוביצ'קובה, נערה יהודייה שקארל סייע לה בטרזינשטט. בשנת 2011 נבנתה בתחנת הרכבת בבוהושוביצה נאד אוהרי אנדרטה לזכר קרל קושוואנץ. שנתיים לאחר מכן הוענק לו אות חסיד אומות העולם לזכרו. ב־27 בינואר 2014, יום הזיכרון הבינלאומי לקורבנות השואה, קיבלה בתו, ולאסטה, בת ה-83 את התעודה בשם אביה.

## הערות שוליים

קטגוריה:צ'כים חסידי אומות העולם
קטגוריה:צ'כים שנולדו ב-1901
קטגוריה:נפטרים ב-1950
ג'י ליג איגנייט

**ג'י ליג איגנייט** (באנגלית: **NBA G League Ignite**) הייתה קבוצת כדורסל מהעיר הנדרסון שבנבדה, אשר שיחקה בליגת הפיתוח של ה-NBA. הקבוצה החלה לשחק בליגה בשנת 2020, ומטרתה פיתוח שחקנים צעירים ומתן תחליף למכללות.

## היסטוריה
ב-18 באוקטובר 2018, ליגת הפיתוח של ה-NBA הציעה הליגה שתשלם 125,000 דולר לשחקנים צעירים דומיננטיים שישחקו בקבוצה החל מעונת . עם זאת, אף שחקן לא חתם בקבוצה והפרויקט נדחה.

ב-16 באפריל 2020, הליגה הודיעה שהשכר הועלה עבור שחקנים פוטנציאליים. בנוסף הודיעה הליגה על תוכנית פיתוח לשנה שתהווה תחליף לחוק המחייב שנה במכללות לפני העמדה לדראפט ה-NBA. השחקנים הפוטנציאליים ישחקו לצד שחקנים ותיקים בקבוצה והיא תשתתף באימונים וב-10 עד 12 משחקי ידידות מול קבוצות אחרות בליגה, קבוצות מחוץ לארצות הברית וקבוצות מליגת המכללות. שחקנים ירוויחו כספים עבור משחקים, השתתפות באירועים קהילתיים והשתתפות בתוכנית למיומנויות בחיים בשיתוף הליגה. כמו כן, הם יקבלו מלגה מלאה לאוניברסיטת מדינת אריזונה, שבשיתוף פעולה עם ליגת ה-NBA.

באותו יום שבו הוכרזה תוכנית הפיתוח החדשה של הליגה, ג'יילן גרין, השחקן יוצא התיכונים עם הדירוג הגבוה ביותר במחזור 2020 על פי ESPN, הפך לשחקן הראשון שהצטרף לאיגנייט, בשכר של 500,000 דולר. ליגת הפיתוח מיד משכה את תשומת הלב של השחקנים הצעירים כאלטרנטיבה לשנה אשר מחויבים השחקנים לעבור במכללות, וכמה כלי תקשורת שיערו כי החלטתו של גרין עלולה להזיק משמעותית לליגת המכללות. עד מהרה הצטרפו לגרין שחקנים נוספים עם דירוג של חמישה כוכבים, אייזיאה טוד ודיישן ניקס, אשר שניהם התחייבו למכללות ונאלצו להפר את התחייבותם, וכן קאי סוטו מהפיליפינים. ב-9 ביוני 2020, שחקן ה-NBA לשעבר, בראיין שו, מונה למאמן הקבוצה. ב-16 ביולי, עבר ג'ונתן קומינגה, השחקן יוצא התיכונים עם הדירוג הגבוה ביותר במחזור 2021, למחזור 2020 וחתם בקבוצה. ב-2 בספטמבר, הוכרז רשמית כי שמה של הקבוצה יהיה ג'י ליג איגנייט. ב-12 בנובמבר, החתימה איגנייט את השחקנים הוותיקים ברנדון אשלי, בובי בראון, קודי דמפס, רג'י הרן ואמיר ג'ונסון, שישחקו לצד הצעירים ויתנו לקבוצה ניסיון. ב-14 בינואר 2021 החתימה איגנייט את ג'רט ג'ק.

איגנייט הצטרפו לעונת  בליגת הפיתוח. הם שיחקו 15 משחקים בלבד בבועה שבאורלנדו, כיוון ש-11 קבוצות בחרו שלא להשתתף.

## עונה אחר עונה

## קישורים חיצוניים
* 

*
קטגוריה:קבוצות ליגת הפיתוח של ה-NBA
דריה דורוחובה

**דריה דורוחובה** (ברוסית: **Дарья Дорохова**; 1912 – 1971) הצילה יהודים במהלך מלחמת העולם השנייה והוכרה כחסידת אומות העולם.

## פעילות בתקופת השואה להצלת יהודים
דריה הייתה נשואה לניקולאי ולזוג היו 3 ילדים. המשפחה התגוררה בכפר נובו-איוונובקה, במחוז זפורוז'יה שבאוקראינה הסובייטית.

ב־23 ביוני 1941, ביום השני לפלישת הגרמנים לברית המועצות, גויס אבי המשפחה, ניקולאי, לצבא האדום. באותה העת דריה המשיכה לדאוג לשלושת ילדיהם. באביב 1942 פגשה דריה נערה יהודייה בת 14, ששמה אליזבטה לוין, אשר סיפרה לה שהיא מזפורוז'יה ונותרה ללא משפחה. דריה ריחמה עליה, ואספה אותה אל ביתה. דריה ביקשה ממנה להציג את עצמה כלידיה דורוחובה, שמה של אחייניתו של בעלה, שהוריה, רופאים במקצועם וגויסו לצבא. סיפור הכיסוי של אליזבטה התקבל על ידי התושבים וראש הכפר. היא למדה כיצד לבצע את המשימות השונות בחווה ועזרה לדריה במשק הבית. פעם אחת, כשהגרמנים ביצעו חיפוש, היא רצה לבית השכן והתחבאה שם . ב-19 בספטמבר 1943, יחידה גרמנית נכנסה לכפר ואיימה על כל תושביו. דריה, שלושת ילדיה ואליזבטה ברחו והסתתרו בשדות התירס הסמוכים למשך שלושה ימים, עד לשחרור האזור על ידי הצבא האדום ב-22 בספטמבר 1943. אליזבטה המשיכה להתגורר עם דריה עד פברואר 1944, אז חזרה לעיר, וגילתה שם שהיא הניצולה היחידה ממשפחתה. 

## לאחר המלחמה
היחסים החמים של אליזבטה עם דריה ומשפחתה נמשכו גם לאחר המלחמה. הקשר נשמר עם בנה הבכור של דריה גם לאחר מותה.

## הכרה והנצחה
ב -2 במאי 2002 הכיר יד ושם בדריה דורוחובה כחסידת אומות העולם. הטקס התקיים בקייב, אוקראינה.

## הערות שוליים

קטגוריה:אוקראיניות חסידות אומות העולם
קטגוריה:ילידות 1917
קטגוריה:סובייטים שנולדו ב-1917
קטגוריה:נפטרות ב-1971
קטגוריה:נפטרים ב-1971
סיארה בראבו

**סיארה קווין בראבו** (באנגלית: **Ciara Quinn Bravo**; נולדה ב-18 במרץ 1997) היא שחקנית אמריקאית. היא מוכרת בעיקר בשל תפקידיה בסדרת הטלוויזיה "ביג טיים ראש" (2009–2013) מבית ניקלודיאון ובסדרת הטלוויזיה של רשת פוקס, "רד בנד סוסייטי" (2014–2015).

## ראשית חייה
בראבו נולדה ב-18 במרץ 1997 באלכסנדריה , קנטקי. היא למדה בבית הספר סאמיט קאנטרי בסינסינטי, אוהיו.

## קריירה
הקריירה של בראבו החלה בגיל 9 לאחר שהשתתפה בתחרות כישרונות כישרונות בדאלאס, טקסס. היא התגלתה על ידי בריאן לדר ופרדריק לוי מסוכנות השחקנים מנג'מנט 101. היא החלה לדבב עבור "Playhouse Disney". היא דיבבה בסדרת הטלוויזיה לילדים, "תנין, נימוסים כבר למדת?" והופיעה בקליפ של הזמר וילו סמית', "Knees and Elbows", ובכמה פרסומות.

במהלך שנת 2008 המשיכה להגיע לאודישנים והשתתפה במספר פרסומות מקומיות בין היתר לאקווריום ניופורט. בשנה זו הופיעה בקצרה כילדה איטלקייה בסרט "מלאכים ושדים".

בראבו שיחקה בשני סרטים קצרים, "כבשים אבודות" (או "הקפיטריה") "ונשטף". היא השתתפה בסדרת הטלוויזיה ניקלודיאון ביג טיים ראש ובסדרת הטלוויזיה פוקס, רד בנד סוסייטי. בראבו היא גם מדבבת; היא סיפקה את קולה של ג'יסליטה בסדרת הטלוויזיה "חברים על הכוונת". היא גם דיבבה בסדרות, "הסוכן המיוחד אוזו" ובסדרה "הפינגווינים ממדגסקר".

בשנת 2017 בראבו הופיעה בסרט הקולנוע "עד העצם", בדמתה של טרייסי, צעירה המאובחנת עם בולימיה.

בשנת 2020 שיחקה בתפקיד חוזר במיני סדרת הטלוויזיה "המורה" לצד קמרון מולן ואשלי צוקרמן.

בשנת 2021 גילמה את קריסטל רומנוסקי בסרט הקומדיה השחורה "חוויה מתקנת"; ובאותה שנה כיכבה לצדו של טום הולנד בסרט הפשע "צ'רי" בבימוים של האחים רוסו.

בשנת 2023 גילמה את טינה בעונה השנייה של הסדרה "Most Dangerous Game" מבית היוצר של שירות הזרמת המדיה "The Roku Channel".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:אמריקאיות שנולדו ב-1997
פרסקוביה אולייניצ'נקו

**פרסקוביה אולייניצ'נקו** (ברוסית: **Прасковья Олейниченко**; 5 בנובמבר 1912 – ?) הייתה חסידת אומות העולם, ילידת אודסה, אשר במשך כשנתיים וחצי הסתירה בביתה את אחייניתה של חברתה הקרובה וטיפלה בה בזמן מחלתה.

## קורות חיים
אולייניצ'נקו, ילידת אודסה, הייתה בשנות ה-30 לחייה וגידלה שני ילדים קטנים, כאשר פלשו הגרמנים לברית המועצות. בעלה היה בחזית. בעבר היא עבדה בבית ספר צבאי והתיידדה שם עם אישה יהודייה בשם גניה קוסאיה. בשנת 1939, הגיעה אחייניתה של גניה, מניה שטיבלמן, לאודסה ללמוד רפואה ונשארה בביתה של אולייניצ'נקו.

## פעילות בתקופת השואה להצלת יהודים
לאחר הכיבוש הגרמני של העיר ב-16 באוקטובר 1941 גורשו גניה ומשפחתה מביתם ונכלאו בכלא העירוני. אולייניצ'נקו ביקרה אותם, הביאה להם אוכל והבטיחה שתחזור שוב. אך, לפני ביקורה הבא נודע לה שרוב העצורים, כולל גניה, נשרפו במחסני אבק שרפה מחוץ לאודסה. מניה, אחייניתה של גניה, וצעירים אחרים המתינו לגירוש למחנה עבודה מחוץ לעיר. אולייניצ'נקו דאגה לה לחבילת אוכל, שהביאה מהבית וקיוותה שגורלה של מניה יהיה פחות מר.

כעבור חודשיים, הופיעה ערב אחד מניה בביתה של אולייניצ'נקו לאחר שנמלטה ממחנה העבודה, וזו הכניסה אותה לביתה. למחרת סבלה מניה מחום גבוה. אולייניצ'נקו הייתה צריכה להמציא סיפור לילדיה הקטנים, כדי להסביר מדוע אישה חולה שוהה אצלם בבית לתקופת זמן לא מוגבלת. לאחר שמניה התאוששה ממחלתה, היא ואולייניצ'נקו חפרו חור ברצפת הבית, כיסו אותו עם לוח והניחו מכונת תפירה מעליו. במקום המסתור הזה שכבה מניה במשך שעות כאשר היו זרים בבית, או כאשר היא חשה בסכנה. אולייניצ'נקו לימדה את ילדיה לקרוא למניה "סבתא" בנוכחות זרים, כך שזה לא יהווה סכנה. בדרך זו נשארה מניה בביתה של המצילה עד לשחרור אודסה ב-10 באפריל 1944.

## לאחר המלחמה
אולייניצ'נקו זכתה לראות את בעלה חוזר בחיים מהחזית וראתה בכך פרס על מעשה ההצלה. מניה הקימה משפחה משלה והיגרה לארצות הברית. החברות בין שתי הנשים נמשכה עוד עשרות שנים.

## הכרה והנצחה
ב-24 בינואר 2000 הכיר יד ושם באולייניצ'נקו כחסידת אומות העולם. טקס ההכרה התקיים בקייב.

## הערות שוליים

קטגוריה:אוקראיניות חסידות אומות העולם
קטגוריה:מצילים בשואה: אוקראינה
קטגוריה:ילידות 1912
אמיליה בנדטי

**אמיליה בנדטי** (באיטלקית: **Emilia Benedetti**; 30 במאי 1902 – ?) הייתה עוזרת לאם המנזר של "האחיות של גבירתנו מציון", אשר פעלה למען יהודים נרדפים בתקופת מלחמת העולם השנייה והחביאה רבים מהם במנזר.

## פעילות בתקופת השואה להצלת יהודים
ברומא, במנזר של "האחיות של גבירתנו מציון" (The Sisters of Our Lady of Sion), ברחוב גריבלדי ניתן מקלט ליהודים נרדפים רבים. האם מריה אגוסטינה, שנקראה בעבר וירג'יניה בדטי, ילידת קונסטנטינופול, ממוצא צרפתי, הייתה אם המנזרה ממאי 1942 ועד אוקטובר 1945. באותה תקופה מריה אגנז, שנקראה בעבר אמיליה בנדטי, ילידת רומא, הייתה עוזרת למריה בניהול יחסי החוץ של המנזר. שתיהן פעלו למען היהודים הנרדפים שנמצאו בסכנה גדולה.

במנזר מצאו מקלט יותר ממאה איש. חלקם זרים והשאר יהודי איטליה, אשר נשארו שם עד לשחרור רומא ב-4 ביוני 1944. בין היהודים שהתחבאו במנזר היה פרוצ'יו סונינו, מגנואה, אשר הסתתר שם בין תאריכים 15 באפריל 1944 למאי 1944. בעדותו, הוא נזכר שבמסתור היו גם עריקים מהצבא האיטלקי, קצינים וחיילים, וגם פרטיזנים, אנטי-פשיסטים ופליטים אחרים מהשטחים האיטלקים לשעבר באפריקה. משפחתו של רוברטו מודיליאני מצאה מקלט במנזר כבר באוקטובר 1943. המשפחה כללה את רוברטו, אמו ולנטינה, סבתו ג'ודיטה טליאקוצו, ודודתו אמה אסקארלי. כעבור כמה חודשים, בינואר 1944, הצטרף למשפחה במנזר גם אחיו של רוברטו, אדוארדו. לפני כן הוא הסתתר בכפר דרומית לרומא.

כמה ימים לפני השחרור הגיעו האס.אס. לבדוק את המנזר, אך האם מריה אגנז הצליחה למנוע את ביצוע החיפוש. המנזר היה צפוף מאוד, אך האחיות חילקו את האוכל הדל שלהן עם כל אלו שהתחבאו במקום. אם מישהו היה מצלצל בפעמון השער, הן משכו בפעמון מיוחד כאזהרה לכולם להסתתר ולשתוק.

## הכרה והנצחה
ב-19 במאי 1998 הכיר יד ושם באמיליה בנדטי כחסידות אומות העולם.  הטקס נערך ברומא ושמה נחקק בקיר הכבוד בגן חסידי אומות העולם ביד ושם בירושלים.

## הערות שוליים

קטגוריה:מצילים בשואה: איטליה
קטגוריה:איטלקיות חסידות אומות העולם
קטגוריה:ילידות 1902
קטגוריה:איטלקים שנולדו ב-1902
גיא חבורה

**גיא חבורה** הוא רב ישראלי. נודע בציבור במיוחד בתור מי שהקליט את היועץ הפוליטי ישראל בכר באומרו לגבי המתמודד לראשות הממשלה ולקוחו במערכת הבחירות לכנסת ה-23, בני גנץ, כי ״אין לו אומץ לתקוף באיראן״, וכי זוהי ״סכנה לעם ישראל״, הקלטה שפורסמה ימים ספורים לפני יום הבוחר.

חבורה משמש מנכ״ל עמותת ״אורות של אמת״, מרכז סיוע התנדבותי לחולים ולמשפחות נזקקות. בשנת 2001 הקים את עמותת ״אורות של תקווה למען הילדים״, עמותת-בת של ״אורות של אמת״, שעוסקת בשיפור איכות חייהם ובהצלתם של ילדים חולי סרטן ומחלות קשות.

## פרשת הקלטת
ב-27 בפברואר 2020, ארבעה ימים לפני מועד הבחירות לכנסת ה-23, התעוררה סערה פוליטית בעקבות פרסום הקלטה של ישראל בכר, בה הוא משוחח עם חבורה, עימו התייעץ בעניין אישי. בהקלטה בכר חוזר על דברי הרב חבורה, לפיהם לגנץ ״אין אומץ לתקוף באיראן״, וכי זוהי ״סכנה לעם ישראל״.
יום לאחר פרסום ההקלטות, פורסם כי פרקליטו של בנימין נתניהו, עמית חדד, הוא תלמידו ומקורבו של הרב חבורה, ונטען כי חבורה נשלח להקליט את בכר בשליחותו של נתניהו. בהמשך נחשפה הקלטה של שיחה בין נתניהו והרב חבורה בו ניתן לשמוע שהשניים מתאמים ביניהם את פרסום ההקלטה. כמה פרשנים פוליטיים, למשל טל שניידר, ראו בהקלטה זו של בכר את אחת הסיבות למה שנתפס ככישלון מפלגת כחול לבן במערכת הבחירות.

## קישורים חיצוניים
* 
* 

## הערות שוליים

קטגוריה:מייסדי עמותות ישראלים
קטגוריה:רבנים ישראלים
קטגוריה:ישראלים שנולדו במאה ה-20
גלנש

**גלנש** (בהונגרית: **Gelénes**) הוא כפר במחוז סבולץ'-סטמאר-ברג שבצפון מזרח הונגריה.

## יהודי גלנש
יהודים חיו בגלנש בתקופות זמן שונות, במקום היה בית קברות יהודי, רבים מתושבי הכפר נרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
גמז'ה

**גמז'ה** (בהונגרית: **Gemzse**) הוא כפר במחוז סבולץ'-סטמאר-ברג שבצפון מזרח הונגריה.

## יהודי גמז'ה
יהודים החלו להתיישב בגמז'ה במחצית המאה ה-18. הם היו עניים והיישוב לא התפתח בזמנם. משנת 1867 הקהילה היהודית הייתה כפופה לקהילת מאנדוק.

בשנת 1941 גויסו כל הגברים היהודים לעבודות כפייה יחד עם אזרחים הונגריים נוספים.
ובשנת 1944, לאחר הכיבוש הגרמני, הובלו כל תושבי המקום היהודים, בלוויית חיילי הז'אנדרמריה ההונגרית, לגטו קישווארדה, לאחר שבועות מספר בתנאי רעב שולחו למחנה ההשמדה אושוויץ.

אחרי המלחמה חזרו לכפר רק כמה ניצולים וחיי הקהילה לא נתחדשו.

## קישורים חיצוניים

* 
* 
* 
* הקהילות היהודיות שסביב קישווארדה

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
איחוד בני מג'ד אל כרום

180px|ממוזער|לשמאל|סמל המועדון האלטרנטיבי
**הפועל איחוד בני מג'ד אל-כרום** (או "איחוד בני אחמד מג'ד אל כרום") היא קבוצת כדורגל ישראלית מהיישוב מג'ד אל-כרום. הקבוצה משחקת בליגה ב' צפון א'.

## היסטוריה
המועדון הוקם בשנת 2008, בעזרת מהמועצה המקומית מג'ד אל-כרום, לאחר שהקבוצה שייצגה את היישוב, הפועל מג'ד אל כרום, התפרקה באותה העונה, כשירדה מהליגה הארצית לליגות הנמוכות יותר.
כבר בעונתה הראשונה ב-2008/2009, היא סיימה במקום הראשון בליגה ג' גליל עליון והעפילה לליגה ב' צפון א' (כשהקדימה בנקודה אחת את הסגנית - מכבי סקציה מעלות תרשיחא).

בסיום עונת 2013/2014, המועדון מעפיל לראשונה לליגה א' צפון וזאת לאחר 5 עונות רצופות בליגה ב'. באותה העונה איחוד בני מג'דל כרום נאבקה בצמרת ליגה ב' צפון א' עם הפועל כפר כנא כאשר שתי הקבוצות סיימו את העונה עם 71 נקודות, פעמים 0:0 במהלך העונה הסדירה ולכל אחת מהן גם 22 ניצחונות שגרם לשוויון מוחלט. לכן הקבוצות נפגשו משחק על העלייה שבו בדקה ה-89 נכבש 0:1 לכפר כנא, ולאחר מכן תוך 3 דקות הגיע השוויון, בדקה ה-92. הקבוצות המשיכו להארכה שגם היא הסתיימה ב1:1, בתום בעיטות ההכרעה התוצאה עמדה על 3:4 לטובת איחוד בני מג'ד אל-כרום שהעפילה לראשונה בתולדותיה לליגה א' צפון.

בליגה א' צפון הקבוצה שרדה 2 עונות כאשר בתום עונת 2015/2016, המועדון ירד שוב לליגה ב' (אחרי שסיימה באותה העונה במקום האחרון עם 14 נקודות בלבד וגם בהפרש 14 נקודות מהקו האדום).
בעונת 2019/2020, אחרי 4 שנים, ואחרי הפסקת הליגה בעקבות משבר הקורונה, סיימה הקבוצה את הליגה במקום הראשון וחזרה שוב לליגה א' צפון.
הקבוצה סיימה העונה במקום הראשון ליגה ב' צפון א' כשארבע נקודות הפרידו בינה לבין סגניתה הפועל בועיינה.
באותה העונה השיגה הקבוצה 63 נקודות (ב-24 משחקים) שהיוו 87.5% הצלחה, ולזכותה היו 20 ניצחונות, 3 תוצאות תיקו והפסד אחד בלבד, והיא הוכתרה לעונה המוצלחת ביותר של המועדון עד אז. 

בסיום עונת 2020/2021 סיימה הקבוצה במקום ה-18 בליגה א' צפון וירדה בחזרה לליגה ב' צפון א'.

## קישורים חיצוניים

* 

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-2008
הזכות המלכותית לחסד

במסורת האנגלית והבריטית, **הזכות המלכותית לחסד** (באנגלית: **Royal prerogative of mercy**) היא אחת מהסמכויות המלכותיות ההיסטוריות של המלוכה הבריטית, לפיה ניתן להעניק חנינות מלכותיות לאנשים שהורשעו. הזכות המלכותית לחסד שימשה במקור כדי לאפשר למלוכה לסגת, או לספק חלופות לעונשי המוות. הגליה למושבות עונשין שימשה כחלופה לזכות ולעונש לפחות מ-1617. כיום, הזכות המלכותית לחסד משמשת כשינוי כל עונש או משפט, אך איננה מבטלת הרשעה.

באופן רשמי, הזכות המלכותית לחסד ניתנת בידי מלך או מלכת בריטניה. בעבר, הזכות המלכותית לחסד בתחומי ממלכות חבר העמים הבריטי, ניתנה בידי המושל הכללי של אותו אזור, כלומר לשרי הממשלה שמייעצים למלוכה הבריטית. באופן ספציפי, הזכות הועברה ללורד צ'נסלור באנגליה ובוויילס, לשרים הסקוטים בסקוטלנד ולקבינטים הפדרליים והמחוזיים בקנדה, בגין עבירות פדרליות ומחוזיות.

במקרה של דרק בנטלי , בית המשפט מצא כי כוח הזכות המלכותית לחסד הוא "ככל הנראה" לגמרי עניין של מדיניות, ולכן אינו מוצדק.

## הערות שוליים

קטגוריה:חנינה
קטגוריה:המלוכה הבריטית
קטגוריה:הממלכה המאוחדת: היסטוריה
אימפריות נופלות לאט

השיר "**אימפריות נופלות לאט**" מהאלבום "יורד נמוך" של דן תורן יצא בשנת 1996. השיר נכתב על ידי מאיר גולדברג והולחן על ידי דן תורן, וזכה במספר מצעדים ופרסים.

גולדברג כתב את המילים ללחן השיר America (של סיימון וגרפונקל) ודן תורן קיבל את המילים בלי לדעת את העובדה הזו, ולכן יצר להן לחן.

בהתחלה תורן ביצע את השיר לבדו אך השיר הגיע לתפוצה רחבה ולמצעדים בגרסת הביצוע של דן תורן וחמי רודנר. בגרסה הזו היו מעורבים בעיבוד השיר תורן, אורי תכלת, שיקו פלדמן ועופר קורן. בעקבות ביצועו של חמי רודנר בשנת 2002 התפרסם השיר ומשמעותו הדהדה במיוחד לאחר אסון מגדלי התאומים.

את "אימפריות נופלות לאט" הפיצו כסינגל כפול על גבי תקליטור ביחד עם "חוץ לארץ" שבו התארחה הזמרת-יוצרת דנה ברגר.

## תוכן השיר
השיר הוא שיר אינטימי על הפער בין אירועי ההיסטוריה שהילד מנסה להכין עליהם שיעורי בית לבין חיי היומיום הפשוטים בביתו. הילד משווה את המשפחה לאימפריה שבסופו של דבר דוהה ולא זוכרים אותה, כשהאבא נכנס לבית, הפלישה מתחילה. הילד שומע חלקים מהשיחה, האבא אומר שחצי מהמשכורת הלכה, ובשלב זה כבשו כבר חצי מהאימפריה. עד שהשיחה נגמרה, האבא מרגיע את האמא וכבר כל האימפריה נכבשה.

תורן פירש את השיר: "הוא מדבר על הפיצול, היקום המקביל, שקיים בין ההווה הכלכלי הלא קל של המשפחה בשיר, לבין עולם החלום והדמיון של הילד. כשמדברים על עבדות מודרנית צריך לזכור, זה נכון שהחיים בחוץ לא קלים, אבל לקרוא, לדמיין ולחלום זה עוזר, לעיתים אפשר למצוא בזה נחמה. בסופו של דבר, בפנים כל אחד הוא בן אדם". השיר, בביצועו של דן תורן, נכנס למצעדים השנתיים ותפס מקום מכובד בין שירים אחרים לגמרי באופיים המילולי והמוזיקלי.

## ביצועים נוספים

השיר בוצע במסגרת התוכנית "כוכב נולד". במסגרת פאנל בשם "העבדות המודרנית" בוצע דואט מיוחד לשיר על ידי דן תורן ובוצר. גרסה נוספת של השיר, ביצוע חי של חמי רודנר במופע "דן תורן: עוד סיבוב" שנערך ב־9 בנובמבר 2000 במסגרת "ציפורי לילה" במועדון הבארבי. המופע תועד על גבי אלבום בשם זה שיצא ב־2002.

## הצלחת השיר
אף על פי שלא זכה להצלחה גדולה במצעדים השבועיים, השיר בביצועו של דן תורן נכנס למצעדים השנתיים ותפס מקום מכובד בין השירים האחרים.

גרסת הכיסוי של חמי רודנר זכתה במקום ה-23 במצעד השנתי של 2002, וצעדה שישה שבועות במצעדי הפזמונים השבועיים של רשת ג', לה הוצגה כמועמדת ב־14 ביולי 2002 (מ-24 ביולי 2002 עד 1 בספטמבר 2002) ובשיאו הגיע למקום השישי (4 באוגוסט 2002). זאת ועוד, הגיע למקום ה-49 במצעד פסקול העשור, ולמקום ה-7 במצעד השנתי של גלי צה"ל.

## קישורים חיצוניים
* דן תורן: אימפריות נופלות לאט, באתר מיוסיק
* Imperiot Noflot Le’et - אימפריות נופלות לאט, באתר genius
* המילים של אימפריות נופלות לאט, באתר שירונט
* 
* 

## הערות שוליים

קטגוריה:דן תורן
קטגוריה:שירים בעברית
קטגוריה:שירים שנכתבו על ידי מאיר גולדברג
קטגוריה:סינגלים בהוצאת הד ארצי
פאבו האביקו

**פָּאבוֹ יוּהָנִי הָאבִיקּוֹ** (בפינית: **Paavo Juhani Haavikko**; 25 בינואר 1931 בהלסינקי - 6 באוקטובר 2008 בהלסינקי) היה משורר וסופר פיני, ונחשב לאחד מחשובי המשוררים והסופרים הפינים במאה ה-20 ובתחילת המאה ה-21.

## ביוגרפיה
האביקו נולד, חי כמעט את כל חייו ומת בעיר הולדתו, הלסינקי. ספר הביכורים שלו ראה אור בשנת 1951 ובמשך יותר מחמישים שנות יצירה פרסם עשרות ספרים שכתב. כתביו זיכו אותו בשפע פרסים. האביקו היה גם סופר, מחזאי, איש עסקים ומו"ל. הוא עסק כמעט בכל סוגה ספרותית, אבל עיקר חשיבותו נודע לו בתחום השירה. בחייו פרסם שבעה-עשר ספרי שירה, עשרים ואחד מחזות, עשר יצירות בפרוזה, חמישה קובצי אפוריזמים, חמישה ספרי זיכרונות, ארבעה ספרי היסטוריה ושלושה קובצי מאמרים בענייני אקטואליה. למכלול יצירות אלה אפשר לצרף גם יצירות נוספות של האביקו, למשל ליברית לאופרה, תסכיתים ותסריטים, וכן ספרים שכתב בשיתוף פעולה עם אחרים, ובמקרה כזה מספר ספריו הכולל שהתפרסמו בימי חייו מתקרב לשבעים. אחרי מותו ראו אור בארצו שתי אסופות גדולות של שירתו, והשנייה ביניהן (2014) כוללת את כל שיריו. אסופות שלמות משירתו של האביקו ראו אור גם בתרגום לתשע שפות אחרות. כתבי היוצר שזכה למוניטין גם הרחק מגבולות מולדתו, זיכו אותו בפרסים ספרותיים הן בפינלנד והן בארצות אחרות. בין הפרסים האלה ראויה לציון מיוחד זכייתו שמונה פעמים בפרס המדינה הפינית. להאביקו הוענקו, בין היתר, גם פרס אינו לינו לשירה (1963), פרס נוֹיְשְׁטַדְט לספרות (1984), הפרס הנורדי של האקדמיה השוודית (1993) ופרס אגודת הסופרים הפינים (2008). בישראל התפרסמו אחדים משיריו בעתון 77 (גיליון 113, יוני 1989) ובמדור תרגומי השירה שבאתר האינטרנט של נילי דגן. במרץ של שנת 2022 ראתה אור בעברית, בהוצאת כרמל ובתרגום רמי סערי, אסופה מקיפה מיצירת האביקו ושמה "אצביע בעד האביב".

## יצירתו
### ספרי שירה
* "הדרכים אל המרחקים" (1951)
* "בלילות הרוח" (1953)
* "המולדת" (1955)
* "העלים עלים" (1958)
* "ארמון החורף" (1959)
* "העצים, כל הירק שלהם" (1966)
* "ארבעה-עשר שליטים" (1970)
* "שירים ממסע צליחת המיצר" (1973)
* "עשרים ועוד אחד" (1974)
* "יין, כתיבה" (1976)
* "אחרי תום הארכה" (1984)
* "באהבה, בזעם" (1985)
* "סדרות על החיים הזורמים מהר" (1987)
* "מאי, הנצחי" (1988)
* "שירי חורף" (1990)
* "על עליונות העצים" (1993)
* "שירי פרוספרו" (2001)

## קישורים חיצוניים

* "נגד הפשיזם יש להיאבק, כאן ועכשיו", שיר מאת פאבו האביקו בתרגום רמי סערי
* רוני סומק קורא את תרגום רמי סערי לשירו של פאבו האביקו "מנצחים את הגשרים"
* 

קטגוריה:משוררים פינים
קטגוריה:סופרים פינים
קטגוריה:פינים שנולדו ב-1931
קטגוריה:נפטרים ב-2008
Drunk (אלבום)

**Drunk** הוא אלבום האולפן השני של המוזיקאי האמריקאי ת'אנדרקאט. האלבום יצא לאור ב-24 בפברואר 2017, על ידי חברת התקליטים בריינפידר. האלבום מכיל הופעות אורח של קני לוגינס, מייקל מקדונלד, קנדריק לאמאר, ויז קאליפה, מק מילר ופארל ויליאמס. זהו אלבום האולפן הראשון של ת'אנדרקאט מזה ארבע שנים, מאז צאת אלבומו *[[Apocalypse]]*. *Drunk* זכה לביקורות חיוביות ממבקרי המוזיקה.

## ביקורות
*Drunk* זכה לשבחים כליים ממבקרי המוזיקה. באתר Metacritic קיבל האלבום ציון ממוצע משוקלל של 80 מתוך 100 בהבתסס על 26 ביקורות המעידות על "ביקורות חיוביות בדרך כלל". ב-AnyDecentMusic? קיבל האלבום ציון של 7.9 מתוך 10, בהתבסס על הערכתם לגבי הקונצנזוס הביקורתי.

בביקורת חיובית באתר Exclaim!, דניאל סילבסטר שיבח את הגרוב של ברונר ואת יכולתו לעבור לכאורה דרך שיר לשיר תוך שהוא משנה כמה דברים, אך שומר על גרוב טוב.

### דירוגים

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ת'אנדרקאט
ג'ונתן קומינגה

**ג'ונתן מלאנגו קומינגה** (באנגלית: **Jonathan Malangu Kuminga**; נולד ב-6 באוקטובר 2002) הוא כדורסלן קונגולזי המשחק בעמדת הסמול פורוורד באטלנטה הוקס מליגת ה-NBA.

## נעורים וקריירת תיכונים
אחיו הבכור של קומינגה, ג'ואל נטמבווה, משחק באוניברסיטת טקסס טק. שניים מבני דודיו משחקים כדורסל מקצועי, עמנואל מודיאיי בליגת ה-NBA ועומארי גודול באירופה. שפת האם של קומינגה היא צרפתית, אך הוא לומד אנגלית כשפה שנייה.

קומינגה החל לשחק כדורסל ברפובליקה הדמוקרטית של קונגו כבר בגיל שנתיים. בשנת 2016 עבר לארצות הברית כדי לשחק כדורסל תיכונים.

בעונתו הראשונה בתיכון, קומינגה שיחק בבית הספר התיכון הנטינגטון בהנטינגטון שבוירג'יניה המערבית. בעונתו השנייה, הוא עבר לבית הספר התיכון החדש אוור סאביר ניו אמריקאן בסנטריץ' שבניו יורק וקלע 25 נקודות, 5 ריבאונדים ו-5 אסיסטים בממוצע למשחק. בינואר 2019, נבחר קומינגה לשחקן המצטיין של משחק הסלאם דאנק לאחר שקלע 40 נקודות, שיא נקודות במשחק יחיד במשחק ראווה זה, במהלך ההפסד לתיכון גונזגה. בתום העונה זכה קומינגה בתואר שחקן העונה השנייה המצטיין בתיכונים. בתום העונה, קומינגה העמיד ממוצעים של 20.8 נקודות, 5.2 ריבאונדים ו-3.3 אסיסטים למשחק עבור ניו יורק רנס במהלך ליגת הנוער של נייקי, שם שיחק מול שחקנים בוגרים ממנו. הוא קלע 43 נקודות עם 7 מ-11 מהשלוש מול טקסס טיטאנס, אשר שיחקו בה קייד קנינגהם וגרג בראון.

בעונתו השלישית בתיכונים, עבר קומינגה לבית הספר התיכון "פטריק" בהילסייד שבניו ג'רזי. במהלך 30 הימים הראשונים של העונה נמנע מקומינגה לשחק בעקבות חוקי המעבר בין קבוצות בניו ג'רזי. ב-23 בדצמבר 2019 ערך קומינגה את הופעת הבכורה שלו בתיכון, כשקלע 20 נקודות בניצחון על בית הספר התיכון הקתולי רוזל. ב-3 בינואר 2020, הוא נקע את הקרסול ולא שיחק במשך חודש. קומינגה העמיד ממוצעים של 16.2 נקודות, 5.5 ריבאונדים ו-3.7 אסיסטים למשחק בשנתו השלישית.

קומינגה סוקר כאחד השחקנים הטובים ביותר המיועדים למחזור 2021 של ליגת המכללות, וברוב המקומות הוא דורג ראשון. ב-15 ביולי 2020, הוא עבר למחזור 2020 והודיע כי יוותר על המכללות כדי להצטרף לתוכנית חדשה של ליגת הפיתוח של ה-NBA שמטרתה לפתח שחקנים צעירים. במחזור 2020 דורג קומינגה כסמול פורוורד הראשון בטיבו וכשחקן הרביעי מכל העמדות על פי ESPN.

## קריירה מקצועית
ב-15 ביולי 2020, חתם קומינגה לעונה בג'י ליג איגנייט מליגת הפיתוח של ה-NBA. ב-10 בפברואר 2021, ערך קומינגה את הופעת הבכורה שלו בקבוצה ורשם סטטיסטיקה של 19 נקודות, 4 אסיסטים, 2 ריבאונדים ו-2 חסימות בניצחון 104–110 על סנטה קרוז ווריורס.

ב-29 ביולי 2021, קומינגה נבחר בבחירה השביעית בדראפט ה-NBA 2021 על ידי הגולדן סטייט ווריורס.

בעונתו הראשונה זכה באליפות והוא השחקן השני הצעיר ביותר שזכה בתואר זה.

## סטטיסטיקות הקריירה

### בעונה הסדירה של ה-NBA

### בפלייאוף ה-NBA

## קישורים חיצוניים

קטגוריה:כדורסלני ג'י ליג איגנייט
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:כדורסלני הרפובליקה הדמוקרטית של קונגו
קטגוריה:קונגולזים שנולדו ב-2002
הפועל בועיינה

**הפועל בועיינה** (בערבית: **هبوعيل البعينة**) היא קבוצת כדורגל ישראלית מהמועצה המקומית בועיינה-נוג'ידאת. הקבוצה משחקת בליגה א' צפון.

## היסטוריה
המועדון המקורי הפועל בועיינה הוקם בשנות ה-60 ושיחק בליגות הנמוכות, כאשר הישג השיא בשנים אלו היה תקופה קצרה בליגה ב' (הליגה הרביעית דאז), בין העונות 1993/1994 ועד 1998/1999, לאחר מכן ירד חזרה לליגה ג' והתפרק.

בשנת 2010 הוקמה הקבוצה מחדש ובשנת 2013 עלתה הקבוצה לליגה ב'. בעונת 2015/2016 הצליחה להעפיל לפלייאוף העלייה לליגה א' אך לא הצליחה להגיע לליגה א'. רק בסיום עונת 2019/2020 הצליחה בועיינה להגיע לליגה א' לאחר שקבוצת אסי גלבוע שהייתה הסגנית התפרקה, ובית הדין של ההתאחדות לכדורגל פסק כי בועיינה תעלה לליגה א'.

## קישורים חיצוניים
* 

## הערות שוליים

קטגוריה:קבוצות כדורגל ערביות ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-2010
קטגוריה:בועיינה-נוג'ידאת
ויליאם לרקין

**ויליאם לרקין** (באנגלית: **William Larkin**; 1580 – 1619) היה צייר אנגלי הידוע בדיוקנאותיו של אנשי חצרו של ג'יימס הראשון באנגליה, אשר מתעדים בפירוט רב את שכבות הטקסטיל, הרקמה, התחרה המפוארת ותכשיטים האופייניים לאופנה של אותה התקופה.

## ביוגרפיה
לרקין נולד בלונדון ב-1580. הוא הצטרף לאגודת ציירים ואמני מתכת ועץ ב-7 ביולי 1606 בחסותם של ליידי ארבלה סטיוארט ואדוארד סימור, הרוזן הראשון של הרטפורד. ככל הידוע לנו, הוא התחתן לפני 1612. ללרקין נולד בן ב-1613 אך מת בלידתו, ובת בינואר 1614 או 1615. כל בני משפחתו נפטרו בסנט אן בלקפריארס. בת אחרת בשם מארי הייתה בחיים בזמן מותו. מילוי צוואתו היה בין 10 באפריל 1619 ל-14 במאי. תאריך קבורתו אינו ידוע משום שרשומות הקהילה נהרסו ב שהתרחשה בשנת 1666.

## יצירותיו
נכון ל-2021, זוהו כ-40 דיוקנאות של לרקין, של אנשי החצר והאצילים, אך נראה שהוא מעולם לא צייר את בני משפחת המלוכה. סדרה של תשעה פורטרטים באורך מלא של לרקין שהיו בעבר בבעלות ארזני סאפוק וידועה בשם אוסף סאפוק שוכנת בקנווד האוז בהמפסד שבלונדון.

## גילוי מחדש
אף על פי שתפקידו של לרקין כצייר פורטרטים רשום במסמכים, לא יוחסו לו עבודות עד שנת 1952, אז ג'יימס ליס-מילן זיהה את לרקין כצייר שני דיוקנאות בשמן על נחושת בפארק צ'רלקוט של לורד הרברט מצ'רברי וסר. תומאס לוסי השלישי שבעבר הניחו שהם יצירתו של אייזק אוליבר. הזיהוי התבסס על התייחסות באוטוביוגרפיה של הרברט לדיוקן שלו על ידי ריצ'רד סאקוויל, הרוזן השלישי של דורסט, שכתב שצייר אותו לרקין עבורו, ניקוי הציור חשף חלקים מכתובות שהראו כי הדיוקנאות הסגלגלים נחתכו מציורים מקוריים מלבניים.

עדויות תיעודיות אחרות לעבודותיו של לרקין נמצאות ביומן אשתו של דורסט, ליידי אן קליפורד, שדגמנה עבור לרקין בשנת 1619. בעיתוני רוטלנד לשנים 1617 ו- 1619; ובמלאי ציורי המאה השבע עשרה בבית קליידון כולל דיוקן של פרנסס קאר, הרוזנת מסומרסט.

בשנת 1969 זיהה היסטוריון האמנות רוי סטרונג את לרקין על בסיס החסותו של לרקין שניתנה על ידי הרוזן דורסט.

עבודותיו מאופיינות בציורי וילונות משי, בעלי שוליים משי זהים, הממסגרים את הדמות המצוירת, מעובדים בצבעים שונים, ובנוסף מצוירים שטיחים על הרצפה. הייחוס ללרקין נתמך על ידי ניתוח טכני מאוחר יותר המשווה דיוקנאות אלה לדיוקנו המתועד של לורד הרברט בפארק צ'רלקוט, אם כי ציור הידיים שונה והן מזוהות מדיוקנאות באורך מלא. דבר המצביע על כך שלרקין העסיק עוזרים בסדנתו או בסטודיו שלו. לצייר את הפרטים החוזרים ונשנים האלה, נוהג נפוץ אצל הציירים באותה תקופה.

## הערכה
עבודתו של לרקין מסמנת את השלב האחרון במסורת דיוקנאות באנגליה שניתן לעקוב מיצירתו של הנס הולביין הצעיר דרך ניקולאס הילארד, בהן הדמות יושבת בצורה שטוחה ומעוצבת בקלילות, מוקפת בריהוט מוקפד ואביזרים, עם פרטי תחרה, רקמה וזהב שתוארו בהקפדה.

בשנת 1960 אמר סר דייוויד פייפר על הציורים שנמצאים כעת באוסף סאופלק "מבחינה אמנותית הם היו במבוי סתום, אך יש בהם פאר מוזר ומרתק." מותם של לרקין ועמיתיו מסמן את סוף המסורת הבודדת הזו באמנות הבריטית.

## גלריה

File:Philip Herbert 4th Earl of Pembroke c 1615.jpg

File:Richard Sackville Earl of Dorset.jpg

File:Diana Cecil 1614 William Larkin.jpg

File:Three Young Girls by Follower of William Larkin.jpg
 
## קישורים חיצוניים

## הערות שוליים

קטגוריה:ציירים בריטים
קטגוריה:ילידי 1580
קטגוריה:נפטרים ב-1619